kardosdrur/scandi-wiki huggingface dataset:
Ingen Slukker The Stars

Ingen Slukker The Stars er det andet studiealbum fra rapgruppen Suspekt, bestående af Bai-D og Orgi-E. Albummet blev udgivet i 2003.

Det er produceret af Rune Rask og Troo.L.S, som også medvirker på adskillige numre på cd'en.

Spor 
Fuck Folk
Skudtæt feat. L.O.C.
Hvem er en.... Kælling? feat. L.O.C.
En Vej
Fat Det feat. L.O.C.
Ingen Slukker The Stars
Kender Du typen?
Fucked up og misforstået feat. USO
Fuck Rap
Har du glemt dine nosser
Kinky Fætter
En Lang Nat
Vogn Ninerfyrre pt. 3
Dagen Efter
Sut min Pik Ikk feat. L.O.C.
Kræds For Kendere
I Ved At iii feat. L.O.C.
Fuck Det Hele

Referencer 

Album fra 2003
Suspekt-album
Taken by Force

Taken By Force er det femte studiealbum fra det tyske hård rockband Scorpions der blev udgivet i 1977.

Numre 
 "Steamrock Fever" (Schenker/Meine) – 3:37
 "We'll Burn the Sky" (Schenker/Dannemann) – 6:26
 "I've Got to Be Free" (Roth) – 4:00
 "Riot of Your Time" (Schenker/Meine) – 4:09
 "The Sails of Charon" (Roth) – 4:23
 "Your Light" (Roth) – 4:31
 "He's a Woman – She's a Man" (Schenker/Meine/Rarebell) – 3:15
 "Born to Touch Your Feelings" (Schenker/Meine) – 7:40
 "Suspender Love" [CD genudgivelse bonusnummer] (Schenker/Meine) – 3:20
 "Polar Nights" [Live "Tokyo Tapes" version -CD bonusnummer] (Roth) – 6:56

Musikere 
 Klaus Meine – Vokal
 Rudolf Schenker – Guitar
 Ulrich Roth – Guitar
 Herman Rarebell – Trommer
 Francis Buchholz – Bas

Eksterne henvisninger 
 

Scorpions-album
Album fra 1977
Godthaab Hammerværk

Godthaab Hammerværk er et arbejdende industrimuseum i landsbyen Godthåb syd for Aalborg.
Museet har til huse i ældre industribygninger, som blev ledige ved nedlæggelsen af Zincks Fabrikker i 1977. Mange maskiner fungere fortsat til frembringelse af have- og landbrugsredskaber drevet af vandkraft.
Museet drives af lokale frivillige i et vist samarbejde med Aalborg historiske Museum.

Museets historie 
Hammerværket blev grundlagt i 1858 af smed Christian Zinck i en nedlagt papirmølle.

Sammen med sin søn, Niels Zinck, lykkedes det Christian Zinck at udvikle hammerværket til en betydelig virksomhed til produktion af redskaber og værktøj til håndværk og landbrug.

Eksterne henvisninger 
 Museets hjemmeside
 Godthaab Hammerværk på 1001 fortællinger om Danmark
 Kulturarvstyrelsen om fredning 

Museer i Region Nordjylland
Svenstrup
Vandmøller i Danmark
Fredede industribygninger og tekniske anlæg i Danmark
Tekniske museer i Danmark
Museer etableret i 1977
Kissaway Trail

Kissaway Trail - tidligere The Kissaway Trail er et dansk indie rockband fra Odense, der blev dannet i 2007 under navnet "Isles" og siden har skiftet konstellation et par gange. Kissaway Trail bestod i begyndelsen af fem medlemmer: Thomas L. Fagerlund, Søren B. Corneliussen, Hasse Mydtskov, Rune Petersen og Daniel Skjoldmose, der sammen skrev og indspillede bandets to første plader.

Bandet har kontrakt med danske Playground Music og engelske Bella Union, samt Yep Rock i USA. Debutalbummet er udgivet i Europa, Japan, Australien og New Zealand, mens Kissaway Trail's seneste album Breach udgives i hele verden. Produceren Niels Høg assisterede ved indspilningen af debutalbummet.

Kissaway Trail har været på turné i bl.a. England, hvor de spillede på O2 Wireless Festival, og det har fået rosende anmeldelser i flere toneangivende udenlandske medier, bl.a. The Guardian, The Times, NME, The Sun og Rocksound. Deres musik er blevet sammenlignet med store internationale navne som The Flaming Lips, Sonic Youth og Arcade Fire.

Medlemmer 
 Thomas L. Fagerlund – sang, guitar
 Søren B. Corneliussen – sang, guitar
 Hasse Mydtskov trommer, backing sang

Tidligere medlemmer 
 Rune Pedersen – bas, backing sang
 Daniel Skjoldmose – guitarist

Diskografi 
 Into the Ocean and Rise Again (EP, oktober 2006)
 The Kissaway Trail (album, januar 2007 i Danmark; april i øvrige lande)
 Smother + Evil = Hurt (single, april 2007)
 Sleep Mountain (album, marts 2010)
 Breach (album, august 2013)

Eksterne henvisninger 
 Kissaway Trail på Facebook

Musikgrupper fra Danmark
Har spillet på Roskilde Festival
Musikgrupper fra 2007
Satyricon

Satyricon er en antik satirisk roman, skrevet af den romerske forfatter Petronius midt i 1. århundrede e.Kr.

Romanens fortæller og hovedperson er den unge mand Encolpius. Han beretter om sin rejse i Italien sammen med sin ven Aschyltos og den 16-årige Giton. Under rejsen kommer de tre ud for mange bizarre oplevelser, og desuden er der også indlagt andre historier, sagn, digte mv. i romanen.

I dag er kun fragmenter af romanen overleveret; det længste er beretningen om Trimalchios Middag (Cena Trimalchionis): De tre rejsende kommer med til en middag hos den stenrige frigivne slave Trimalchio, som nyder at underholde selskabet ved at prale med sin rigdom og snakke om sig selv.

Selve fortællingen er skrevet på et almindeligt dannet, men hverdagsagtigt og ikke højstemt latin, mens direkte tale ofte er gengivet på vulgærlatin (dvs. jævnt folkeligt latin). Satyricon en af vores vigtigste kilder til viden om, hvordan vulgærlatin lød i denne periode.

Kilder/Eksterne henvisninger 
 Opslag 'Petronius' på lex.dk
 Satyricon på Projekt Runeberg med bogens tekst på engelsk

Latinsk litteratur
Litteratur fra Romerriget
Romaner
Satire
Lille Irma

Lille Irma er en kæde af convenience food-butikker i København. Indtil 2015 hed kæden Irma City. Kæden ejes af Coop og er 'lillesøster' til supermarkedskæden Irma.

Irma City blev grundlagt i 2001 og består af mindre butikker med en central beliggenhed. Butikkerne fører et bredt udvalg af Irmas egne varer, et stort sortiment i take away-mad samt almindelige kolonialvarer.

Butikkerne har åbent indtil kl. 21 alle ugens dage, hvilket er markant længere end de almindelige Irma-supermarkeder.
Med de nye regler for søndagsåben fra efteråret 2013 har Irma City typisk åbent 8-22, mens de almindelige Irma-supermarkeder har åbent 9-21, dog lidt afhængigt af beliggenhed.

Irma City findes indtil videre på Nørrebrogade, Nørrebros Runddel, Vesterbro Torv og Østerbrogade.

Irma City fandtes indtil 2010 på Falkonér Alle (på Frederiksberg).
Dog ligger der en søndagsåben Irma bagved på Sylows Allé 17, Irma Falkoner Plads ved siden af Falkoner Biografen.

Referencer

Eksterne henvisninger 
 Irma Citys hjemmeside 

Coop Danmark
Nærbutikskæder i Danmark
Etableret i 2001
Erik Mongrain

Erik Mongrain (født 12 april 1980 i Montreal, Québec, Canada) er en canadisk komponist og guitarist bedst kendt for sin unikke akustiske stil og hans brug af tohåndet tappe-teknik på den akustiske guitar.

Biografi

Diskografi 
 Equilibrium (2008)
 Fates (2007) 
 Un paradis quelque part (2005) 
 Les pourris de talent (2005)

Video 
 Erik Mongrain – AirTap! 
 Erik Mongrain – Fusions 
 Erik Mongrain – Timeless 
 Erik Mongrain – I Am Not 
 Erik Mongrain – PercussienFa 
 Erik Mongrain – The Silent Fool 
 Erik Mongrain – A Ripple Effect

Eksterne link/henvisninger 
 Erik Mongrains hjemmeside 

Komponister fra Canada
Guitarister fra Canada
Internetpersonligheder fra Canada
Before I Forget

Before I Forget er en single fra det alternative metalband Slipknot fra deres album Vol. 3: (The Subliminal Verses). I februar 2006 vandt "Before I Forget" en grammy i kategorien Best Metal Performance. Efter at have været nomineret for seks år i træk var det bandets første vundne grammy nogensinde. "Before I Forget" er en sang der er udviklet fra en langt tidligere Slipknot sang ved navn "Carve".

Musikvideo 
Musikvideoen "Before I Forget" viser Slipknots optræden umaskeret. Det eneste man dog får at se af ansigterme er når kameraet tager fokus på en lille del som munden eller øjnene. Makserne hænger ved siden af dem og kan ses svinge omkring. I videoen er der mere fokus på medlemmernes instrumenter end der er på deres ansigter.

Brug i andre medier 
 "Before I Forget" er en af sangene der er brugt i PlayStation 3 spillet MotorStorm. 
 I den iranske film Maxx kan man se Amir Ali overvære et klip af musikvideon i hans fjernsyn.

Trivia 
 Lyrikken indeholder flere elementer af darwinisme: I was a creature before I could stand (Jeg var et dyr før jeg kunne stå) såvel som machiavellisme: My end, It justifies my means (Min slutning (død) retfærdiggør mine tarveligheder).
 "Bip-lydene" der kan bliver hørt i slutningen af sangen er morsekode for Slipknot.

Slipknot-sange
Singler fra 2005
Glenn Jacobs

Glenn Thomas Jacobs (født 26. april 1967) er en professionel amerikansk wrestler, der wrestler under navnet Kane for World Wrestling Entertainment under deres Smackdown brand. Kane er kendt for sin størrelse, 213 centimeter. Han har tidligere wrestlet under navnet Isaac Yankeem DDS, og går også under navnet Big Red Machine.

Kane er ikke bror til Undertaker i virkeligheden.

Kane har flere rekorder ved Royal Rumble, bl.a. flest elimineringer i én kamp, flest rumbles i træk (9) og flest rumbles i alt (11). indtil 2014 hvor Roman Reigns slog hans flest elimineringer i en kamp med 12. 

I sit civile liv er han siden 2018 borgmester i Knox County i Tennessee valgt for Republikanerne.

Referencer

Eksterne henvisninger 

 
 

Wrestlere fra USA
To My Surprise

To My Surprise er et eksperimentel rock-band kendt som Slipknot-medlemmets Shawn Crahan sideprojekt. Originalt hed bandet The Orange men de skiftede navn til To My Surprise for et større pladeselskabs debut. Bandet havde en hel del indflydelseskilder som der i blandt var The Monkees, John Lennon, Pink Floyd og Jim Morrison. Medlemmerne var Brandon Darner (en perkussionist som i kort tid var med Slipknot på turné og på nuværende tidspunkt spillet i Envy Corps) som blev vokal- og rytme guitarist, Stevan Robinson Jr. blev sat til lead guitar og bas og Shawn spillede på perkussion og skrev de fleste af lyrikkerne.

I dag menes det at bandet holder pause eller er gået i opløsning da der ikke var meget interesse for deres album og de blev droppet af Roadrunner Records.

Diskografi 
 To My Surprise (2003)

Rockgrupper fra USA
Indierockgrupper fra USA
Brandon Darner

Brandon Darner (født i februar 1977), var en afløsende perkussionist i Slipknot. Han blev rekruteret da bandet manglede en perkussionist efter fyringen af Greg Welts. Han hjalp også til som Joey Jordisons trommeteknikker og Mick Thomsons guitarteknikker. Han blev senere erstattet af Chris Fehn som er det nuværende medlem.
Sent i 1990'erne var Brandon også trommeslager i bandet "Sector7" og bassist for "One Cup Fat." Darmer havde også en kort succes med Slipknotmedlemmet Shawn Crahans band To My Surprise, men han forlod dem igen. På nuværende tidpunkt er han guitarist i bandet The Envy Corps. Hans maske i Slipknot var en gammel trold med gråt hår som lignede shawn' klovnemaske

Darner havde to hjerte operationer i en ung alder. En operation til at indsætte en kunstig ventil og den anden for at erstatte ventilen med en ny. Lægerne forventede ikke at han blev mere end 18 år.

Henvisninger 
 
 http://www.theenvycorps.com
 

Percussionister fra USA
Mogens Palle

Mogens Palle (født 14. marts 1934, død 27. august 2022) var en dansk boksepromotor og manager.

Mogens Palle begyndte som promotor sammen med sin far, Thorkild Palle. De arrangerede deres første professionelle boksestævne den 7. november 1957 i KB Hallen i København, da Mogens Palle blot var 23 år. Siden arrangerede Mogens Palle et utal af boksestævner.

I 1999 overlod Mogens Palle promotorvirksomheden til sin datter, Bettina Palle (født 15. december 1964), men han fortsatte aktivt som matchmaker til han var midt i 80’erne.

Den 11. december 2007 blev Mogens Palle med virkning fra 2008 inkluderet i International Boxing Hall of Fame som anerkendelse af hans mangeårige virke i dansk og international boksning.

Gennem mere end 60 år som boksearrangør skabte Mogens Palle tre verdensmestre i de store og anerkendte forbund: Ayub Kalule, Johnny Bredahl og Mikkel Kessler. Desuden vandt Gert Bo Jacobsen, Jimmi Bredahl og Magne Havnå VM-titlen hos World Boxing Organization, der betragtes som det fjerdemest anerkendte forbund.

Udvalgte boksere

Referencer

Eksterne henvisninger 
 
 

Boksepromotorer
Sportsfolk fra Danmark
Hotel Bethel

Hotel Bethel tidligere  Sømandshjemmet Bethel er et sømandshjem i København.

Hotel Bethel er beliggende i Nyhavn på kanalens Charlottenborg-side ved Nyhavnsbroen. Bethel er opført i 1906 og tegnet af arkitekt Jens Christian Kofoed, der bl.a. også har tegnet KFUM-borgen i Gothersgade. 

Bethel rummer som noget særligt den eneste sømandskirke i Danmark. Kirken indviedes i 1952 og hører under Københavns Stift. Kirkens klokke er skænket af Mærsk McKinney Møller og er placeret på kirkens tag. Der afholdes regelmæssigt gudstjenester, men i dag fungerer Bethel primært som almindeligt hotel.

Udover Nyhavn 24, den røde murstensbygning på hjørnet af Holbergsgade, består Hotel Bethel i dag også af den tilstødende gule bygning Nyhavn 22.

Eksterne henvisninger 
 Hotel Bethels officielle hjemmeside

Hoteller i København
Etableret i 1906
Indre By (København)
Australian Labor Party

The Australian Labor Party er et australsk centrum-venstre socialdemokratisk parti, som er formelt knyttet til den australske fagbevægelse.

Partiet blev grundlagt i 1891, hvilket gør det til Australiens ældste politiske parti. På landsplan har partiet været i opposition fra 1996 til 2007, efter tidligere at have været i regering siden 1983. Siden 2002 har partiet dannet regering i alle seks delstater og begge territoriale områder. Ved parlamentsvalget i maj 2022 opnåede partiet en valgsejr over det regerende konservative parti, og Labour Party kunne danne ny regering med partiets leder Anthony Albanese i spidsen. 

Partiet har tidligere med sin tidligere politiske Kevin Rudd som Australiens premierminister været i regering i perioden 2007-10 og igen i 2013 og i nogle år herefter.

Eksterne henvisninger 

 Australian Labor Party's hjemmeside

Politiske partier i Australien
Etableret i 1891
Liberal Party of Australia

Liberal Party of Australia er det ene af de to store politiske partier i Australien (det andet er Australian Labor Party. Liberal Party of Australia er politisk placeret som centrum-højre. Partiet blev grundlagt i 1944 som en efterfølger til United Australia Party (UAP).

Politisk indgår Liberal Party som det største og dominerende parti i The Coalition, en koalition med National Party of Australia som partner. I to af Australiens delstater er de to partier sammenlagt under navnene Country Liberal Party of the Northern Territory og Liberal National Party of Queensland. Bortset fra kortere perioder har Liberal Party og dets forgænger altid opereret i tilsvarende koalitioner siden 1920'erne.

Partiets leder er Scott Morrison, der den 24. august 2018 overtog lederskabet af paritet efter Malcolm Turnbull. Næstformand er Josh Frydenberg.

Referencer

Eksterne henvisninger 

Politiske partier i Australien
Etableret i 1944
Konservative partier
St. Hanshaugen park

St. Hanshaugen er en park i Oslo. St. Hanshaugen bruges også om bydelen St. Hanshaugen og strøget St. Hanshaugen.

Parken blev opført i 1850'erne og var den første park kommunen tog ansvar for. Den sydøstlige del er præget af romantisk parkstil. Fra ca. 1910 har formen stort set været som den er i dag. Den storslåede udsigt er blevet noget dårligere fordi træerne er vokset til. Tårnhuset på toppen er et landemærke som kan ses fra mange steder i byen. Parken har en lang historie med koncerter og andre arrangementer.

Parken 
Parken er aflang, ca. 800 meter på langs. Af parkerne indenfor Ring 2 (indre by) er St. Hanshaugen den næststørste efter Slottsparken. Parken ligger på et højdedrag (højeste punkt er 83 meter over havet) og fra toppen er der god udsigt til fjorden og de centrale dele af byen.  

Parken omgrænses af Geitmyrsveien mod øst, Colletts gate og Ullevålsveien mod vest og Knud Knudsens plass (indtil 1962 St. Hansplassen) i sydenden. Parken ligger i St. Hanshaugen. Ved parken (Geitmyrsveien 33) ligger Nicolailøkken (også kaldet Voldeløkken). 

Parken er anlagt som en romantisk promenadepark og indeholder et stort antal træer (oprindelig 1275) af mange slags, en andedam, broer og mange gangstier. Mange af træerne nærmer sig toppen af sin levealder, og der sker en forsigtig udskiftning og nyplantning. I de tilfælde hvor træerne, som tages ned, har været vært for mange arter insekter osv., bliver roden stående for at bevare artsmangfoldigheden.
  
Tårnhuset på toppen af højdedraget indgår i bydelens symbol. Tårnhuset er 14 meter højt og har fire etasjer med ottekantet tårnhjelm og balkon rundt om tårngesimsen.

Ved Festpladsen i sydskråningen ligger en scene som bruges til koncerter og andre arrangementer, blandt andet parkaftener i Friluftsetatens regi. Fra 2005 arrangeres festivalen "Kongene på haugen" hver sensommer. Fra 2004 har der været vist en filmklassiker på scenen i tilknytning til festivalen. Hver sommer holdes 10-20 større arrangementer med tilladelse fra Friluftsetaten. Syd for Festpladsen er der servering i sommersæsonen. 

Tårnhuset og to andre bygninger i parken bruges til børnehaver. Mod Geitmyrsveien ligger den lave tømmerbygning Bjørnehuset som forvaltes af Friluftsetaten og lejes ut til arrangementer.

I parken findes seks skulpturer:
 »Kvinne« udført af Ørnulf Bast i granit, opsat ved Knud Knudsens plass i 1947, skænket af grosserer Tobias Larsen og hustrus legat
 »Løvinne med unger« af H. Stuetzer,  opsat nord for Tårnhuset i 1891, skænket af ingeniør Michael Eger, New York
 »Musikanter« af Arne Vinje Gunnerud. Opsat ved Festpladsen i 1970 med inskriptionen »Til våre muntre musikanter fra Oslo by«
 »Peter Christen Asbjørnsen, eventyrsamleren« af Brynjulf Bergslien, i bakken over Festpladsen
 »Svane« af Arne Durban, skænket af St. Hanshaugen vel 1981
 Fonteneskulptur i bassinet ved Tårnhuset, kobber, monteret på ny 1995

Parken forvaltes af Friluftsetaten. Under parken, med indgang fra Ullevålsveien, ligger et offentligt tilflugtsrum.

Galleri

Se også 
 Parker i Oslo

Eksterne henvisninger 

 

Parker i Oslo
St. Hanshaugen
Gamle Aker kirke

Gamle Aker Kirke er den ældste bygning i det nuværende Oslo. Den ligger ved Telthusbakken, for enden af Akersveien, og er i dag sognekirke for Gamle Aker menighet (oprettet 1861).

Historie 

Aker kirke er nævnt 1080 som fylkeskirke for Vingulmark. Oslo Byleksikon mener at dette er nutidens kirke, og at den kan være bygget af kong Olav Kyrre. Andre kilder daterer kirken til første del af 1100-tallet.

Gamle Aker kirke er en treskibet romansk basilika med kor, sidekapel og tværskib, bygget af kalksten fra et stenbrud der lå hvor Vår Frelsers Gravlund ligger i dag og fra øerne i Oslofjorden. Mellem 1186 og reformationen var kirken ejet af Nonneseter kloster. Fra 1587 var den underlagt Akershus slotskirke, og 1723–1849 i privat eje. Overtaget af Aker kommune 1849 og Christiania kommune 1852. Hovedkirke i Aker frem til 1855.

Kirken er plyndret og flere gange skadet ved brand. Efter lynnedslag i 1703 blev tårnet, kirkeklokker og hele inventaret ødelagt. Eftersom kirken var i meget dårlig stand og ikke bemærkelsesværdig ved andet end sin alder, blev nedrivning vedtaget i midten af 1800-tallet. Kommunal overtagelse reddede kirken. Udvendig restaurering, inklusiv nyt centraltårn ved H.E. Schirmer og W. von Hanno 1861. Indvendig restaurering 1950–1955.

Kirken blev bygget på gården Aker, som dermed kom til at navngive sognet og senere herredet.

Eksterne henvisninger 
 

Bygninger, konstruktioner og anlæg i Oslo
Kirker i Oslo
St. Hanshaugen
Oslo universitetssygehus, Ullevål

Oslo universitetssygehus, Ullevål (tidligere Ullevål sygehus og Ullevål universitetssygehus; UUS) er en del af Oslo universitetssygehus og et tidligere selvstændigt hospital på Ullevål i Oslo. Det er ikke længere en administrativ enhed, men en betegnelse for den virksomhed indenfor Oslo universitetssygehus og de hospitalsbygninger der ligger på Ullevål.

Ullevål sygehus er Norges største sygehus og også et af de største i Nordeuropa. Det blev åbnet i 1887 og blev et universitetssygehus med omfattende medicinsk forskning og undervisning, og samtidig lokalsygehus for store dele af Oslo. Det er også centralsygehus for hele hovedstaden og regionsygehus for Helse Øst, samt niveau I-traumecenter for halvdelen af Norges befolkning. Det blev ejet af Oslo kommune fra 1887 til 2002 og af det statslige foretagende Helse Øst fra 2002 til 2008; i 2009 blev det fusioneret med Rigshospitalet og Aker universitetssygehus til Oslo universitetssygehus.

Før fusionen havde Ullevål universitetssygehus mere end 8 600 ansatte, hvoraf 940 var læger og 2 400 sygeplejersker. Det havde en kapacitet på 1 200 senge og behandlede årligt omkring 45 000 patienter.. Universitetssygehuset havde et driftsbudget på 5,1 milliarder kroner i 2004. Det er et højt specialiseret sygehus med mange forskellige funktioner og er tilknyttet Det medicinske fakultet ved Universitetet i Oslo.

Eksterne henvisninger 

 

Universitetssygehus, Ullevål
Universitetshospitaler
Hospitaler i Norge
Basjkirsk (sprog)

Basjkirsk er et tyrkisk sprog som tales af ca. 1,2 mill. mennesker i den russiske republik Basjkortostan, mellem Volga og Ural.

Sproget har været skriftsprog siden 1920'erne, og skrives med det kyrilliske alfabet.

Tyrkiske sprog
Sprog i Rusland
Republikken Basjkortostan
Léon Bourgeois

Léon Victor Auguste Bourgeois (født 21. maj 1851 i Paris, død 29. september 1925 i Épernay) var en fransk radikal politiker.

Han blev tildelt Nobels fredspris i 1920.

Eksterne henvisninger 

 Léon Bourgeois på nobelprize.org

Modtagere af Nobels fredspris
Frankrigs premierministre
Nobelprismodtagere fra Frankrig
Indenrigsministre fra Frankrig
Udenrigsministre fra Frankrig
Justitsministre fra Frankrig
Radikale fra Frankrig
Personer fra Paris
Félix Faure

Félix Faure (født 30. januar 1841, død 16. februar 1899) var en fransk politiker. Han var Frankrigs præsident fra 1895 til sin død i 1899. 

Han blev født i Paris, og var søn af en møbelsnedker. Han startede sin karriere som garver og handelsmand i Le Havre, og oparbejdede sig en betydelig formue. 21. august 1881 blev han valgt ind i nationalforsamlingen for partiet Venstre. Hans hovedinteresse områder var økonomi, togbaneudbygning og marinen. I november 1882 blev han ekspeditionschef for Frankrigs kolonier, under Jules Ferry, en stilling han havde til 1885. Han havde den samme stillingen også i 1888, under ministeren Pierre Tirard. 

I 1894 blev han marineminister under statsminister Charles Dupuy. I januar 1895 blev han uventet valgt til præsident efter at præsident Casimir-Périer trak sig.

Eksterne henvisninger 

Politikere fra Frankrig
Frankrigs præsidenter
Franskmænd i 1800-tallet
Michel Rocard

Michel Rocard (født 23. august 1930 i Courbevoie - 2. juli 2016) var en fransk politiker og medlem af Parti Socialiste. Han var premierminister under François Mitterrand i perioden 10. maj 1988 – 15. maj 1991, og skabte et socialt velfærdsprogram (Revenu minimum d'insertion) som sørgede for en minimums-velfærd for landets fattige.

Han var til sin død et medlem af Europa-parlamentet.

Frankrigs premierministre
Socialister fra Frankrig
Bindevæv

Bindevæv er et stærkt og elastisk materiale, som ligger mellem kroppens væv og organer, hvor det stiver kroppen af, giver den form, og holder sammen på andre væv og organer. Bindevæv består af celler, tråde og grundsubstanserne vand, salte, proteiner og kulhydrater. Hud, ledbånd, sener og hinder omkring muskler og knogler er bindevævsdannelser. 

Ved opheling og genopbygning efter skader på bl.a. hud, muskler, sener, ledbånd og ledkapsler kan der dannes arvæv, som ligeledes er bindevævsdannelser.

Bindevæv er et af kroppens fire primære væv, der udgøres af muskel-, nerve-, epithel- og bindevæv, og er karakteriseret ved store intercellulære rum, som indeholder ekstracellulært materiale. Bindevæv kan opdeles i undertyper, der bl.a. omfatter løst bindevæv, fibrøst bindevæv og fedtvæv.

Brusk-, ben- og blodvæv er også klassificeret som bindevæv, idet der er meget plads mellem cellerne og meget ekstracellulært materiale mellem dem.

Eksterne henvisninger 
 Medicinsk-Anatomisk Institut: Kompendium i strukturel cellebiologi og histologi: Bindevæv 
 Videns- og Forskningscenter for Alternativ Behandling (ViFAB): Bindevæv 
 Kræftens Bekæmpelse: Bindevæv 
 RygNet.dk: RygGuide Ordbogen 
 BioNyt: Bindevæv/muskelkontraktion

Histologi
Fysiologi